laion/Wikipedia-Exotic huggingface dataset:
Pie Jesu

"Pie Jesu" (בלטינית מקורית: "Pie Iesu") הוא סינגל שהוקלט על ידי הזמרת-יוצרת האנגלייה שרה ברייטמן, בהשתתפות המוזיקאי פול מיילס-קינגסטון, מתוך אלבום המחזמר, Requiem, של "רקוויאם". השיר יצא לאור במרץ 1985, על ידי חברת התקליטים EMI, כסינגל מתוך הפסקול. השיר הגיע למקום השלישי במצעד הסינגלים הבריטי. השיר נכתב על ידי אנדרו לויד ובר והופק על ידי דייוויד מאריי. שם השיר נלקח מתוך הפיוט, "דיאס אירה" ומוזכר לעיתים קרובות במסגרת מוזיקלית של רקוויאם כמוטט. השיר הוקלט עשרות פעמים במרוצת השנים, תוך שאחד לאחד משיריהם הידועים ביותר של שרה ברייטמן ואנדרו לויד ובר. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.1 מיליון השמעות. במרוצת השנים הוקלט ובוצע השיר פעמים רבות, על ידי מוזיקאים ומוזיקאיות שונים ושונות: Celtic Woman שרלוט צ'ורץ' אנדרה ריו סיסל שירשבה סטייפן האוזר הפריסטס אנה נטרבקו גרגוריאן היילי וסטנרה טאריה טורונן Sarah Brightman - Pie Jesu, Discogs (באנגלית) pie jesu | full Official Chart History | Official Charts Company, www.officialcharts.com (באנגלית) Pie Jesu (From "Requiem") Diva: The Singles Collection, נבדק ב-2020-10-25 Celtic Woman - Pie Jesu Charlotte Church - Pie Jesu (Official Live From Brixton Academy) André Rieu - Pie Jesu Sissel Kyrkjebø - Pie Jesu Stjepan Hauser - Pie Jesu The Priests - Pie Jesu (In Concert At Armagh Cathedral) Anna Netrebko - Pie Jesu Pie Jesu - Gregorian Hayley Westenra - Pie Jesu (live) Release group “From Spirits and Ghosts (Score for a Dark Christmas)” by Tarja - MusicBrainz, musicbrainz.org BPI
אסחאק אפנדי

אסחאק אפנדי או חוג'ה איסחאק אפנדי (בערך 1774 בארטה - 1835 בסואץ) היה מתמטיקאי ומהנדס עות'מאני יהודי. אסחאק אפנדי נולד בארטה (כיום ביוון), כנראה בשנת 1774, למשפחה יהודית. אביו התאסלם ולאחר מותו האיש נסע לאיסטנבול, שם למד מתמטיקה ושפות זרות, ולבסוף שלט בצרפתית, בלטינית, ביוונית בעברית, בטורקית, בערבית ובפרסית. במסגרת ניסיונותיו של הסולטן מהמוט השני להפוך את האימפריה למודרנית, בשנת 1816 הוא מונה למורה (ומכאן התואר שלו חוג'ה, שפירושו "מאסטר, מורה") בבית הספר הקיסרי להנדסה צבאית (ממנו התפתחה האוניברסיטה הטכנית באיסטנבול). ביולי 1824 הוא מונה גם כמתורגמן ( דרגומן) לשער הנשגב, תפקיד אותו מילא עד 1828/1829. אז הוא פוטר, אולי בגלל החשש של מזכיר המדינה (ראיס אלכותב) פרטב פאשה שהוא עשוי לתפוס את מקומו. במהלך מלחמת רוסיה-טורקיה, אסחאק אפנדי פיקח על הקמת מבצרים, לפני שחזר לתפקיד ההוראה בבית הספר הקיסרי להנדסה צבאית, שם עלה להיות בדצמבר 1830 או בינואר 1831 מדריך ראשי (בשוקה). בתפקיד הזה, הוא ניסה בהצלחה מסוימת לבצע רפורמה בתוכנית הלימודים ולהעלות את הרמה החינוכית של הפקולטה, אך קודמו בתפקיד, זייד עלי פאשה, בעל השפעה הצליח באמצעות קשריו בבית המשפט לשלוח אותו לאל-מדינה באצטלה של "חג'", וכמו כן גם לתפקיד מפקח על שחזורים שונים לאתרים הקדושים שם. בשובו לאיסטנבול בשנת 1835 הוא נפטר בסואץ שם גם נקבר. יצירתו העיקרית, מג'מועה-י עולום-י ריאזיה (Madjmuʿa-i ʿUlum-i Riyaziyye: "עבודות שנאספו על מדעי המתמטיקה"): טקסט המורכב מארבעה כרכים שפורסם בין השנים 1831 ו-1834. הוא הכיל תרגומים, בעיקר לכתבים צרפתיים בני הזמן למתמטיקה, פיזיקה, כימיה וגאולוגיה ומילא תפקיד מכריע בהכנסת מושגים מדעיים עכשוויים רבים לעולם המוסלמי: על פי האנציקלופדיה של האסלאם, זו הייתה "העבודה הראשונה בטורקית על מדעי הפיזיקה והטבע המודרניים" בזכות הוספת "המינוח המדעי, המבוסס על ערבית, שהיה בשימוש בטורקיה עד שנות השלושים של המאה העשרים ובחלק ממדינות ערב אף עוד מאוחר יותר". הוא גם כתב מספר עבודות שתורגמו בעיקר ממסמכים אירופיים, בנושא מדעי הנדסה והצבא. Erbahar, Aksel (2010). "Ishak Efendi, Hoca". In Stillman, Norman A. (ed.). Encyclopedia of Jews in the Islamic World. Lewis, Bernard (1968). The Emergence of Modern Turkey (2nd ed.). London: Oxford University Press. pp. 86, 88.
The Music of the Night

"The Music of the Night" (בעברית: "נעימת הלילה") הוא סינגל שהוקלט על ידי הזמרת-יוצרת האנגלייה שרה ברייטמן ומייקל קרופורד, מתוך אלבום המחזמר The Phantom of the Opera של "פנטום האופרה". השיר יצא לאור בשנת 1986, על ידי חברת התקליטים פולידור רקורדס, כסינגל מתוך האלבום. השיר הגיע למקום השביעי במצעד הסינגלים הבריטי. השיר הולחן והופק על ידי אנדרו לויד ובר ונכתב על ידי לויד ובר, ביחד עם צ'ארלס הארט וריצ'רד סטילגו. השיר התפרסם במקור על ידי מייקל קרופורד; השחקן שגילם את הפנטום גם בתיאטראות וסט אנד וגם בתיאטראות ברודוויי. השיר הוקלט פעמים רבות, נמכר במיליוני עותקים ברחבי העולם ותורגם לשפות רבות. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות. כדי לקדם את פתיחתו של "פנטום האופרה" בלונדון, צילמו מפיקי ההפקה (רילי יוזפול גרופ) סרטון בכיכובם של קרופורד ושרה ברייטמן (מבלי שהם שרים). בנוסף, השיר הוקלט על ידי אמנים רבים: 1992: שרה ברייטמן הקליטה את "The Music of the Night" עבור אלבומה, Sarah Brightman Sings the Music of Andrew Lloyd Webber. בגרסה זו יש שורות שונות ויש החלפה בין השורה "To the power of the music that I write" לשורה "To the harmony which dreams alone can write". 1993: קרופורד הקליט את השיר כדואט עם ברברה סטרייסנד עבור אלבומה, Back to Broadway. 2010: מריל דייוויס וצ'רלי וייט השתמשו בשיר כשרקדו ריקודי קרח באולימפיאדת ונקובר וזכו במדליית כסף. 2010: מארק וינסנט הקליט את השיר עבור אלבומו, Compass. 2012: ג'קי אוונצ'ו ביצעה את השיר במהלך אחת מהופעותיה, תוך שהגרסה נכללה באלבומה, Songs from the Silver Screen. גרסה זו כללה את השורה "compose the music of the night". 2016: מאורו קלדרון הקליט את השיר עבור אלבומיו Broadway ו-Éxitos. 2016: מרינה פריור ומארק וינסנט הקליטו את עבור אלבומם המשותף, Together. 2019: אלינה זגיטובה השתמשה בשיר בתוכנית הקצרה שלה, בזמן שזכתה בתואר "אלופת העולם לשנת 2019 באירוע נשים". מידע על היצירה "The Music of the Night" באתר מיוזיק בריינז מידע על הקומפוזיציה "The Music of the Night" באתר AllMusic גרסאות נוספות ל"The Music of the Night" באתר SecondHandSongs אנדרו לויד ובר, צ'ארלס הארט, ריצ'רד סטילגו Michael Crawford / Sarah Brightman - The Music Of The Night / Wishing You Were Somehow Here Again, Discogs (באנגלית) the music of the night/wishing you were somehow here again | full Official Chart History | Official Charts Company, www.officialcharts.com (באנגלית) Andrew Lloyd Webber (Ft. Michael Crawford) – The Music of the Night (באנגלית), נבדק ב-2020-10-25 The Phantom of the Opera (Lloyd Webber), Concord Theatricals (באנגלית) Ruthie Fierberg, Read the Original Reviews From The Phantom of the Opera’s 1988 Broadway Bow, Playbill, ‏Sat Jan 27 00:00:00 EST 2018 (באנגלית) The Phantom of the Opera : CastAlbums.org, castalbums.org The Music of the Night, נבדק ב-2020-10-25 Sarah Brightman, Andrew Lloyd Webber - Sings The Music Of Andrew Lloyd Webber, Discogs (באנגלית) Barbra* - Back To Broadway, Discogs (באנגלית) Compass, נבדק ב-2020-10-25 Jackie Evancho - Songs From The Silver Screen, Discogs (באנגלית) Mauro Calderón The Latin Classical-pop tenor For The World "Music of the night" (A.L.Webber)/Phantom of the Ópera sings: Mauro Calderón Marina Prior & Mark Vincent (3) - Together, Discogs (באנגלית)
חזה דם

חזה דם ׁׁ(בלועזית: Hemothorax, בתעתיק לעברית: המוטורקס) הוא מצב רפואי בו מצטבר דם בחלל האדר (בין שני הקרומים של האדר). חזה דם נגרם כתוצאה מפגיעת טראומה קהה או חודרת, לעיתים נדירות מאוד הוא מתרחש באופן ספונטני. הסיבה השכיחה לחזה דם היא דימום מעורק בין צלעי. מכיוון שחזה דם נגרם כתוצאה מטראומה, לעיתים החבלה גורמת במקביל גם לחזה אוויר, מצב זה מכונה פניאוהמוטורקס (Pneumohemothorax). הצטברות הדם פוגעת בתהליך הנשימה, בכל ריאה יכולים להצטבר קרוב ל-3 ליטר של דם, בדרך כלל סיבת המוות בחזה דם מאסיבי הוא כתוצאה מאיבוד דם. ניתן לאבחן חזה דם באמצעות האזנה לקולות הנשימה (הם נחלשים בחזה דם), והחזר עמום בניקוש. במקרה של דימום ממושך המטופל יציג סימני הלם. בצילום חזה ניתן לראות עכירות המופיעה תחילה בבסיס הריאה ואחר כך הולכת וגדלה (בצילום בשכיבה העכירות מתפשטת על פני כל הריאה ובישיבה ניתן לראות נוזל בחלק התחתון של הריאה). הטיפול בחזה דם כולל החדרת נקז חזה רחב לבית החזה, ושאיבה רציפה של הדם. אצל מרבית החולים הדימום פוסק באופן עצמוני ולכן די בטיפול זה. אם הדימום אינו נעצר (או שקצב הדימום הוא יותר מ-100–200 סמ"ק לשעה), יש לבצע טורקוטומיה (ניתוח הריאה בשיטה פתוחה) ולקשור את כלי הדם המדמם. מדיה וקבצים בנושא חזה דם בוויקישיתוף חזה דם, באתר אנציקלופדיה בריטניקה (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פרס אנני לדיבוב הטוב ביותר

פרס אנני לדיבוב הטוב ביותר (באנגלית: The Annie Award for Voice Acting in a Feature Production או Annie Award for Voice Acting in an Animated Feature Production) הוא פרס אנני המוענק מדי שנה לסרט האנימציה הטוב ביותר והוצג בשנת 1998 עבור משחק קולי מתגמל לסרטי אנימציה. פרסים למשחק קולי הוענקו בטקס פרסי האנני עד לשנת 1998, אך הקטגוריה הייתה מאוחדת עבור קולנוע וטלוויזיה. הפרס חולק לשתי קטגוריות משנה נפרדות לגברים ולנשים, בשנים 1998, 2000 ו־2001. בין השנים 2001-1998, הפרס נקרא "הישג אישי יוצא מן הכלל בגין משחק קול בהפקת סרטים מונפשת" ובשנים 2002–2004 הפרס נקרא "קול מצטיין בהפקת אנימציה". בטקס הפרסים השנתי ה־33 (2005), וולאס וגרומיט והארנב הקטלני, היה המועמד היחיד לקבלת הפרס. הפעם היחידה שבו הוענק הפרס ליותר מזוכה אחד, החולקים את הפרס בקטגוריה זו, התרחש בטקס ה־44 (2016) לשני הסרטים: מואנה וזוטרופוליס. בתאריך 25 בינואר 2020, ג'וש גד הפך למקבל הפעמיים הראשון בקטגוריה, כאשר השחקן זכה על גילומו הקולני של איש השלג אולאף בסרט לשבור את הקרח (2013) ושל צ'יף בסרט לשבור את הקרח 2 (2019). להלן רשימת הזוכים והמועמדים, נכון לשנת 2020:   הערות: • הזוכה מסומן בצהוב • בסוגריים מספר הטקס ולידו השנה שבגינה הפרס מוענק אתר האינטרנט הרשמי של פרס אנני לדיבוב הטוב ביותר Annie Awards, 2001 Awards, imdb.com, Retrieved 2011-03-06. Annie Awards, 1998 Awards, imdb.com, Retrieved 2011-03-06. Annie Awards, 2003 Awards, imdb.com, Retrieved 2011-03-06. Annie Awards, Wallace & Gromit: The Curse of the Were-Rabbit, imdb.com, 2005. Terry Flores. "Zootopia" Wins Top Prize at Annie Awards (Winners List), variety.com, February 4, 2017. Annie Awards, 47th, annieawards.org, January 25, 2020.
יחסי מלזיה–ספרד

יחסי מלזיה–ספרד הם יחסי החוץ הדו-צדדיים בין מלזיה לספרד. ספרד כוננה יחסים דיפלומטיים עם מלזיה ב-12 במאי 1967 ושגרירויות מלזיה וספרד נפתחו בשנת 1986. ביקור ממלכתי ראשון נערך על ידי יאנג די-פרטואן אגונג המלזי התשיעי מאזלאן שאה ביולי 1992 ואילו מלך ספרד חואן קרלוס עם המלכה סופיה ביקרו במלזיה ב-4 באפריל 1995. בשנת 2011, סך היצוא המלזי לספרד עמד על 620 מיליון דולר ואילו היצוא הספרדי למלזיה היה בשווי כ-320 מיליון דולר. מלזיה היא המדינה בה ההשקעה הספרדית הגדולה ביותר בדרום-מזרח אסיה מרוכזת בעיקר עם נוכחות גדולה של חברות ספרדיות ואילו נוכחותן של חברות מלזיות בספרד קטנה יחסית. אחת החברות הספרדיות, GMV, מעורבת גם בפיתוח הרכבת המהירה המוצעת בין קואלה לומפור לסינגפור. הייצוא הספרדי העיקרי למלזיה כולל מכונות חשמל, ברזל ופלדה, דשנים, כימיקלים וטקסטיל ואילו הייצוא העיקרי של מלזיה לספרד כולל רכיבי גומי, שמן דקלים ומכשירים חשמליים. שתי המדינות היו גם בתהליך להגביר את קשרי הסחר במיוחד בתיירות ובתעשייה הימית. בין שתי המדינות נחתם הסכם בדבר הימנעות ממס כפול והתחמקות פיסקלית. קיימת גם לשכת המסחר והתעשייה הספרדית המלזית. מלזיה מחזיקה בספרד שגרירות במדריד. ספרד מחזיקה במלזיה שגרירות בקואלה לומפור. "(Espana-Malasia) Relaciones Bilaterales" (PDF) (בספרדית). Ministerio de Asuntos Exteriores y de Cooperación. p. 5. נבדק ב-8 במאי 2014. {{cite web}}: (עזרה) Leong Hung Yee (13 ביוני 2012). "Spanish firms to invest US$1.5bn in Malaysia". The Star. The Nation. נבדק ב-8 במאי 2014. {{cite web}}: (עזרה) Belén Anca López (28 במרץ 2014). "España refuerza relación con Malasia, donde se abren oportunidades económicas" (בספרדית). lavanguardia.com. נבדק ב-8 במאי 2014. {{cite web}}: (עזרה) "España anima a las empresas nacionales a buscar oportunidades en Malasia" (בספרדית). lainformacion.com. 28 במרץ 2014. נבדק ב-8 במאי 2014. {{cite web}}: (עזרה) "Spanish technology company GMV sets up new subsidiary in Malaysia". Spanish Railways News. 19 בדצמבר 2013. נבדק ב-8 במאי 2014. {{cite web}}: (עזרה) "España y Malasia incrementarán las relaciones comerciales mediante el turismo" (בספרדית). hosteltur.com. 14 באפריל 2007. אורכב מ-המקור ב-9 במאי 2014. נבדק ב-8 במאי 2014. {{cite web}}: (עזרה) "AGREEMENT BETWEEN THE KINGDOM OF SPAIN AND MALAYSIA FOR THE AVOIDANCE OF DOUBLE TAXATION AND THE PREVENTION OF FISCAL EVASION WITH RESPECT TO TAXES ON INCOME" (PDF). Inland Revenue Board of Malaysia. 1 בינואר 2008. נבדק ב-8 במאי 2014. {{cite web}}: (עזרה) "AGREEMENT BETWEEN THE KINGDOM OF SPAIN AND MALAYSIA FOR THE AVOIDANCE OF DOUBLE TAXATION AND THE PREVENTION OF FISCAL EVASION WITH RESPECT TO TAXES ON INCOME" (PDF). Ministerio De Hacienda Y Administraciones Publicas. נבדק ב-8 במאי 2014. {{cite web}}: (עזרה) "Home". Malaysian Spanish Chamber of Commerce and Industry. נבדק ב-12 בדצמבר 2017. {{cite web}}: (עזרה) "Official Website of Embassy of Malaysia, Madrid". Ministry of Foreign Affairs, Malaysia. נבדק ב-8 במאי 2014. {{cite web}}: (עזרה) "Embassy of Spain in Kuala Lumpur". Ministry of Foreign Affairs and Cooperation (Spain). נבדק ב-8 במאי 2014. {{cite web}}: (עזרה)
Nuummioq

Nuummioq הוא סרט דרמה גרינלנדי משנת 2009 בבימויים של אוטו רוסינג וטורבן בק ובהפקתו של מיקיסוק ה. לינגה. "Nuummioq" פירושו "אדם מן נוק" בגרינלנדית. הקרנת הבכורה של הסרט התקיימה בעיר נוק ב-31 באוקטובר 2009. מאליק, עובד בניין בן 35 מהעיר נוק מגלה את אהבת חייו בתקופה בה הוא מאובחן כחולה סרטן. הוא עומד בפני הבחירה האם להישאר בגרינלנד עם ניווי, האישה שבה התאהב - או לעזוב לדנמרק בחיפוש אחר טיפול רפואי. Nuummioq הוא הסרט העלילתי הראשון שהופק כולו בגרינלנד. הצילומים החלו ב-4 באוגוסט 2008 באזור שסביב נוק. התסריט נכתב על ידי טורבן בק על פי רעיון מקורי מאת אוטו רוסינג. התסריטאי טורבן בק התייעץ לגבי הסרט בהפקה מוקדמת ובשל בעיות אישיות עם דיכאון של הבמאי אוטו רוסינג, בהמשך קיבל בק תפקידי בימוי והשלים את הסרט עם המפיק מיקיסוק ה. לינגה. הוא קיבל קרדיט משותף כבמאי יחד עם אוטו רוסינג. הסרט הופק על ידי מיקיסוק ה. לינגה מ-3900 Pictures, בחסות Royal Arctic Line, חברת ההובלה הממלכתית הגרינלנדית. צוות השחקנים כלל שחקנים מקצועיים וחובבניים מגרינלנד ודנמרק: לארס רוסינג בתפקיד מאליק יוליה ברתלסן בתפקיד ניווי אנגונגואק לארסן בתפקיד מיקאל מאיוס אולסן בתפקיד חקלאי כבשים מקה קלייסט בתפקיד סבתא עמוס אגדה בתפקיד סבא מורטן רוסה בתפקיד קרסטן אלסה דניס בתפקיד רופאה אניה יוקימסן בתפקיד תיירת אולריקה הולם בתפקיד בחורה בבר מריה פ. קיירולף בתפקיד אחות ארנאציאק ריימר אריקסן בתפקיד לילי סוריה פפריונג בתפקיד מלצר במסעדה יוהנס מדסן בתפקיד אישה בחממה קרסטן סומר בתפקיד לקוחה בחממה Nuummioq הוקרן לראשונה בפסטיבל הסרטים סאנדנס 2010 לאחר שנבחר בתחרות הדרמטית הקולנועית העולמית. קבלת הסרט הייתה חיובית, והתמקדה באווירה המצוברחת שמזכירה את עבודותיו של אינגמר ברגמן. הוא הפך לסרט הגרינלנדי הראשון שהוגש לפרס האוסקר לסרט הזר הטוב ביותר, אך הוא לא הגיע לרשימה הקצרה הסופית. אתר האינטרנט הרשמי של Nuummioq "Nuummioq", במסד הנתונים הקולנועיים IMDb (באנגלית) "Nuummioq", באתר נטפליקס "Nuummioq", באתר AllMovie (באנגלית) "Nuummioq", במסד הנתונים הקולנועיים KinoPoisk (ברוסית) Schultz-Lorsentzen, Christian (2010). "Acclaim to film pioneers". Suluk. Air Greenland. 4: 43. "First feature from Greenland". Danish Film Institute. נבדק ב-31 באוגוסט 2010. {{cite web}}: (עזרה)(הקישור אינו פעיל, February 2018) ""Nuummioq" støttes af rederi". Sermitsiaq (בדנית). 5 באוגוסט 2008. אורכב מ-המקור ב-6 בדצמבר 2008. נבדק ב-31 באוגוסט 2010. {{cite news}}: (עזרה) McCarthy, Todd (23 בינואר 2010). "Nuummioq". Variety. אורכב מ-המקור ב-2010-02-01. נבדק ב-31 באוגוסט 2010. {{cite news}}: (עזרה) "Cast & Crew". 3900 Pictures, Official Website. אורכב מ-המקור ב-11 בנובמבר 2009. נבדק ב-31 באוגוסט 2010. {{cite web}}: (עזרה) "Mikisoq Lynge & Otto Rosing". Suluk. Air Greenland. 2: 20. 2010. "Nuummioq triumferer i anmeldelse". Sermitsiaq (בדנית). 27 בינואר 2010. אורכב מ-המקור ב-13 ביולי 2012. נבדק ב-31 באוגוסט 2010. {{cite news}}: (עזרה) "65 Countries Enter Race for 2010 Foreign Language Film Oscar". oscars.org. נבדק ב-2010-10-16. "9 Foreign Language Films Continue to Oscar Race". oscars.org. נבדק ב-2011-01-19.
ג'ונתן צ'ייס

ג'ונתן צ'ייס (באנגלית: Jonathan Chase; נולד ב-26 באוקטובר 1979) הוא שחקן קולנוע וטלוויזיה אמריקאי. צ'ייס נולד כג'ונתן שיין גרינפילד בפלנטיישן, פלורידה. הוא בוגר אוניברסיטת פלורידה, הוא ידוע בתפקידו כקאש במהלך העונה האחרונה של סדרה הטלוויזיה "אחד על אחד". צ'ייס הופיע בסרטים "The Gingerdead Man" משנת 2005 מול גארי ביוסי, עוד סרט גאה משנת 2006 ו-"Dead Tone" משנת 2007, הוא שיחק בתפקיד אורח בסדרת הטלוויזיה "ורוניקה מארס" ובסדרה זוכת פרס אמי, "מונק". בעיר ניו יורק, צ'ייס התאמן עם המשמר האזרחי, וחיזק את כישורי האלתור שלו ואת העיתוי הקומי. בשנת 2009 היו לצ'ייס תפקידי משנה בסרט "All About Steve", בכיכובה של סנדרה בולוק, ובסרט בכיכובו של ג'רארד באטלר, "גיימר". הוא גם הקול מאחורי פטריק קונולי במשחק הווידאו L.A. Noire משנת 2011, שפותח על ידי חברת Rockstar Games. צ'ייס גילם את סם פרקר בסיטקום "Love Thy Neighbor", שהוקרן בבכורה ב-29 במאי 2013, ושיחק בסרטו של טיילר פרי "חג המולד של מדיאה". וגילם את אלן בסדרה "American Woman" מ-2018. בשנת 2020 שיחק בסרט "איך לאמן את בעלך". ג'ונתן צ'ייס, במסד הנתונים הקולנועיים IMDb (באנגלית) ג'ונתן צ'ייס, באתר AllMovie (באנגלית) ג'ונתן צ'ייס, במסד הנתונים הקולנועיים KinoPoisk (ברוסית) Steinberg, Lisa. "Jonathan Chase Interview - Suspicious Behaviour". נבדק ב-2007-01-25.
אמיק ביראם

אמיק ביראם (באנגלית: Amick Byram; נולד ב-24 בינואר 1955) הוא זמר טנור אמריקאי, והיה מועמד פעמיים לפרס גראמי. ביראם הוא יליד מחוז מק'לנן, טקסס, ביראם שר בלמעלה ממאה סרטים, כולל "נסיך מצרים" (משה), "שרק", "אלאדין", "היפה והחיה", "מלך האריות", "פוקהונטס", "הרקולס", "מולאן", "פוקהונטס 2: מסע לעולם חדש", :הדרך לאל דוראדו" וה"מטריקס". ביראם שיחק בהפקות תיאטרון רבות, כולל פנטום האופרה, בברודוויי ובלוס אנג'לס, "עלובי החיים", "שדרות סאנסט" בתפקיד ג'ו גיליס (לצד גלן קלוז), "ישו כוכב עליון". בטלוויזיה הוא שיחק את איאן אנדרו טרוי, אביה של דיאנה טרוי בסדרה "מסע בין כוכבים: הדור הבא", והופיע ב"משפחת סימפסון". הוא נשוי לשחקנית והזמרת קסנדרה ביראם והוא אחיו של זמר הגוספל דני ביראם. ביראם הוא המפיק והמייסד של תיאטרון אמריקן קואסט. הוא בוגר אוניברסיטת אורל רוברטס. אמיק ביראם, במסד הנתונים הקולנועיים IMDb (באנגלית) אמיק ביראם, באתר MusicBrainz (באנגלית) אמיק ביראם, באתר Discogs (באנגלית) אמיק ביראם, באתר Genius Byram's website (ארכיון) Broadway World website Internet Movie Database entry "ORU Excellence Magazine", Winter 2015, pg.28
אטלזאורוס

אטלזאורוס (שם מדעי: Atlasaurus; מילולית: "לטאת הרי האטלס") הוא סוג של דינוזאור זאורופוד בן לקבוצה טוריאזאוריה, שחי בצפון אפריקה של היורה התיכון לפני 167.7 עד 164.7 מיליון שנה מזמננו. האטלזאורוס היה בעל דמיון מסוים לברכיוזאורוס, אך קטן ממנו בהרבה ובעל מספר הבדלים במבנה השלד. הוא היה בעל 12 חוליות בעמוד השדרה, בעל גולגולת זקופה בעלת מבנה שיניים מעוגלות וקשיחות שהתאימו ללעיסת עלי מחטניים וציקסיים ששגשגו במשך היורה. הצוואר היה קצר יחסית, באורך 3.8 מטרים והזנב והגפיים היו ארוכים יחסית עם עצם ירך באורך 1.95 מטר. אורכו הממוצע של הדינוזאור הגיע ל-15 מטרים ומשקלו ל-22 טונות בממוצע. דינוזאור זה התגלה ב-1999 בתצורת גויטיואה (אנ') שבמרוקו, על האטלס הגבוה - החלק הגבוה ביותר בהרי האטלס. הממצאים תוארו בידי החוקרים Monbaron, Russell & Taquet והוא נקרא על שם הרי האטלס והסיומת "saurus" - לטאה. סוג זה הכיל מין בודד - Atlasaurus imelakei, שפירושו: ענק. במקור סברו שהוא סוג של צטיוזאורוס אך מבנה העצמות שלו היה שונה. מדיה וקבצים בנושא אטלזאורוס בוויקישיתוף אטלזאורוס, באתר האנציקלופדיה של החיים (באנגלית) אטלזאורוס, באתר GBIF (באנגלית)
שיין פול מקגי

שיין פול מקגי (באנגלית: Shane Paul McGhie; נולד ב-26 בנובמבר 1993) הוא שחקן קולנוע וטלוויזיה אמריקאי. מקגי נולד לוס אנג'לס, קליפורניה, להורים ג'מייקנים. הוא למד בתיכון בוורלי הילס שם למד במגמה לאמנויות התיאטרון בבית הספר. בזמן הלימודים קיבל שיין הכשרה קולית קלאסית. ביוני 2011, לאחר שסיים את לימודיו בתיכון שיין, הוא החל ללמוד באוניברסיטת מדינת קליפורניה תוך שהוא ממשיך בקריירת המשחק שלו. לאחר שנת לימודים אחת הוא עבר לאוניברסיטת דרום קליפורניה, שם סיים תואר ראשון במשפטים בשנת 2016. בשנת 2017, שיחק מקגי קיבל בפרק בעונה ה-13 של דרמת הפשע מחשבות פליליות של רשת CBS. באותה שנה הופיע בפרק בסדרה "חסרי בושה". בשנת 2018 הוא שיחק בתפקיד חוזר בסדרת הטלוויזיה "שקרים קדושים" בתפקיד ג'וד לילנד. בשנת 2019 שיחק בתפקיד ג'מאל בארי בדרמה הקומית "מה גברים רוצים" לצד טראג'י פ. הנסון, אלדיס הודג', אריקה באדו וטרייסי מורגן. באותה שנה שיחק בסרט המצליח "אחרי ש..." בתור לנדון, ובאותו תפקיד בסרט ההמשך "אחרי שהתנגשנו" משנת 2020. שיין פול מקגי, במסד הנתונים הקולנועיים IMDb (באנגלית) SensaCine. "'After. En mil pedazos': Tessa y Hardin vuelven en el tráiler de la secuela". SensaCine.com. נבדק ב-2020-03-01. "Deputy | Watch New Episodes Thursdays at 9/8c on FOX". Watch Deputy on FOX (באנגלית). נבדק ב-2020-03-01. "Selma Blair boards fan fiction adaptation 'After'". sg.style.yahoo.com (באנגלית). נבדק ב-2020-03-01. "Sacred Lies: The Best Show You're Not Watching". Starry Constellation Magazine (באנגלית אמריקאית). 2018-08-31. נבדק ב-2020-03-01. "'What Men Want': Film Review". The Hollywood Reporter (באנגלית). נבדק ב-2020-03-01. Amanda N'Duka (2018-05-31). "Paramount's 'What Men Want' Adds Shane Paul McGhie; Forrest Goodluck Cast In 'The Last Summer'". Deadline (באנגלית אמריקאית). נבדק ב-2020-03-01. Gemmill, Allie. "An "After" Sequel Star Shared a Behind-the-Scenes Clip, and I'm Obsessed". Teen Vogue (באנגלית). נבדק ב-2020-03-01. Paine, Herbert. "BWW Review: Sedona International Film Festival Presents FOSTER BOY ~ Directors' Choice Award For Best Feature Film, Drama". BroadwayWorld.com (באנגלית). נבדק ב-2020-03-01. "'The Last Shift' Review: This Fast Food Drama Bites Off More Than It Can Chew [Sundance 2020]". /Film (באנגלית אמריקאית). 2020-01-31. נבדק ב-2020-03-01.
הנזירה המזמרת

הנזירה המזמרת (באנגלית: The Singing Nun) הוא סרט מוזיקלי אמריקאי משנת 1966 בבימויו של הנרי קוסטר (סרטו האחרון), עם דבי ריינולדס, גריר גרסון וריקרדו מונטלבן (אנ') בתפקידים הראשיים. התסריט מבוסס באופן רופף על סיפורה של הנזירה הבלגית ז'אנין דקרס (אנ') שכונתה בצרפתית "אחות חיוך" ובאנגלית "הנזירה המזמרת". שהתפרסמה בעולם בשיריה ובעיקר בשיר "דומיניק". שלא כמו בסרט, היא סיימה את חייה בהתאבדות. דקרס התייחסה די בזלזול אל הסרט וטענה שכמעט כולו בדייה. ב-2009 הופק בצרפת הסרט "אחות חיוך" ("Sœur Sourire") שנאמן יותר לסיפור חייה של דקרס. הארי סוקמן היה מועמד לפרס אוסקר לפסקול המקורי הטוב ביותר. הנזירה אן (דבי ריינולדס) משלימה את תקופת הכשרתה במנזר דומיניקני בבלגיה ורוכבת על קטנוע להצטרף למנזר השומרוני הטוב בגנט. על הקטנוע היא מעמיסה גם את הגיטרה האהובה שלה המכוננה "אדל". לאחר תאונה קלה בה היא נופלת מהקטנוע בגלל חוסר זהירות, היא מגיעה למנזר הנמצא בשכונת עוני בגנט. היא מתקבלת על ידי אם המנזר, פריורס (גריר גרסון) והנזירה הבכירה קלוני (אגנס מורהד). קלוני מקבלת אותה בפנים חמורות ולוקחת ממנה את הגיטרה אך אם המנזר מאפשרת לה להחזיק בה. עד מהרה מתברר שאן יודעת לשיר יפה כשהיא מלווה עצמה בגיטרה. בייחוד מתרשם ממנה האח קלמנטי (ריקרדו מונטלבן), כומר המנזר שדואג לשיפוצו. אן מתחברת בעיקר לאחות מרי שחורת העור (חואניטה מור) שמדריכה אותה בעבודה. הנזירות משחקות עם ילדי השכונה בחצר ואן מתחברת לילד דומיניק ארליאן (ריקי קורדל) שהוא יתום מאם. היא מבקרת בביתו ונפגשת עם אחותו ניקול (קתרין רוס) ומוצאת צילומים חושפניים שלה. באותו רגע מגיע האבא השיכור (מייקל פאט), רואה את הצילומים ומשליך את אן מהדירה. האב קלמנטי מתרשם משיריה של אן ויוצר קשר עם חברת "פרימוורה" להפקת תקליטים. אן פוגשת שם את המנהל רוברט ז'ראר (צ'אד אוורט) ומתברר ששניהם היו תלמידים בקונסרבטואר של פריז. רוברט רוצה לחדש את יחסיהם אך היא אומרת לו שכעת חייה מוקדשים למנזר. התקליט מצליח ומתפרסם בכל העולם. אד סאליבן מגיע לגנט כדי לצלם את אן והנזירות בשיר "דומיניק". האם פריוריס מסכימה לכך תמורת קניית ג'יפ שיעזור למשלחת לאפריקה. כעת אן מפורסמת בכל העולם. כאשר דומיניק נפגע בתאונת דרכים ומאושפז היא הולכת לכנסייה ומבקשת מאלוהים כי יבריא את דומיניק ובתמורה היא תוותר על הנגינה. דומיניק מבריא והאב מחליט להעביר את משפחתו לכפר, לסביבה יותר נעימה. אן נפרדת מהם ונותנת את הגיטרה במתנה לניקול. לבסוף היא נשלחת לאפריקה עם האחות מרי והן עוברות מכפר לכפר עם הג'יפ שעליו כתוב "דומיניק", ומחסנות ילדים. "הנזירה המזמרת", במסד הנתונים הקולנועיים IMDb (באנגלית) "הנזירה המזמרת", באתר AllMovie (באנגלית) "הנזירה המזמרת", באתר Rotten Tomatoes (באנגלית) "הנזירה המזמרת", במסד הנתונים הקולנועיים KinoPoisk (ברוסית) קדימון לנזירה המזמרת, באתר יוטיוב דבי ריינולדס שרה "דומיניק" לתוכניתו של אד סאליבן, באתר יוטיוב דבי ריינולדס שרה ""האח ג'ון", באתר יוטיוב כל שירי הסרט "הנזירה המזמרת", באתר יוטיוב